
LIETUVOS RESPUBLIKOS SEIMO
APLINKOS APSAUGOS KOMITETAS


PAGRINDINIO KOMITETO IŠVADA
DĖL LAUKINIŲ AUGALŲ IR GRYBŲ ĮSTATYMO NR. VIII-1226 4 IR 9 STRAIPSNIŲ PAKEITIMO ĮSTATYMO PROJEKTO

2023-11-15  Nr. 107-P-42 
Vilnius


1. Komiteto posėdyje dalyvavo: Komiteto nariai: Komiteto pirmininkė Aistė Gedvilienė, pirmininko pavaduotojas Aidas Gedvilas, Kasparas Adomaitis, Ligita Girskienė, Linas Jonauskas, Tomas Tomilinas, Justinas Urbanavičius, Romualdas Vaitkus, Arūnas Valinskas (pavaduojantis Agnę Bilotaitę);
Komiteto biuras: vedėja Birutė Pūtienė, patarėjai: Jolita Jakučionytė, Aistrida Latvėnė, Rasa Matusevičiūtė, Audrius Želvys, padėjėja Vida Katinaitė.
Kviestieji asmenys: Seimo narys Kęstutis Vilkauskas, Aplinkos ministerijos viceministras Kęstutis Šetkus, Gamtos apsaugos politikos grupės vadovas Algirdas Klimavičius, patarėja Sigutė Ališauskienė, Valstybinės saugomų teritorijų tarnybos patarėja Rūta Baškytė.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1. 
	Seimo kanceliarijos Teisės departamentas

	1(4)
	(3)
	
	Projekto 1 straipsnyje dėstomo Laukinių augalų ir grybų įstatymo (toliau – keičiamas įstatymas) 4 straipsnio 3 dalyje vartojama sąvoka „invazinių rūšių veiksmų planai“. Atkreipiame dėmesį, kad galiojančio keičiamo įstatymo 5 straipsnio 2 punkte nustatyta, kad laukinių augalų ir grybų ir jų išteklių apsauga užtikrinama rengiant invazinių rūšių valdymo, gausos reguliavimo veiksmų planus, programas ir metodikas ir įgyvendinant invazinių rūšių valdymo, gausos reguliavimo ir naikinimo priemones. Taigi, galiojančiame įstatyme vartojama kiek kitokia sąvoka, t. y. ne „invazinių rūšių veiksmų planas“, bet „invazinių rūšių gausos reguliavimo veiksmų planas“. Atsižvelgiant tai, bei siekiant suderinti projekte siūlomas vartoti sąvokas su galiojančiame įstatyme vartojamomis sąvokomis, manytina, kad projekto 1 straipsnyje dėstomo keičiamo įstatymo 4 straipsnio 3 dalyje vartojamą sąvoką „invazinių rūšių veiksmų planas“ reikėtų pakeisti sąvoka „invazinių rūšių gausos reguliavimo veiksmų planas“. Pritarus šiai pastabai, reikėtų patikslinti ir tokią pačią sąvoką, vartojamą projekto 2 straipsniu keičiamo įstatymo 9 straipsnio 1 dalyje.
Be to, svarstytina, ar keičiamame įstatyme nereikėtų nurodyti subjekto, kuris būtų įgaliotas tvirtinti invazinių rūšių gausos reguliavimo veiksmų planus.
	Nepritarti
	Pažymime, kad Projekto 1 straipsnyje  dėstomo Laukinių augalų ir grybų įstatymo (toliau – keičiamas įstatymas) 4 straipsnio 3 dalyje tikslingai vartojama sąvoka „invazinių rūšių veiksmų planai“, kadangi rengiami dveji skirtingi invazinių rūšių veiksmų planų tipai ir siekiama neįvesti naujų veiksmų planų sąvokų. Vadovaujantis 2014 m. spalio 22 d. Europos Parlamento ir Tarybos reglamento (ES) Nr. 1143/2014 dėl invazinių svetimų rūšių introdukcijos ir plitimo prevencijos ir valdymo 13 straipsnio 2 dalimi, turi būti rengiami ir įgyvendinami į Sąjungai susirūpinimą keliančių invazinių svetimų rūšių įrašytų invazinių rūšių veiksmų planai kaip strateginiai invazinių rūšių valdymo dokumentai, o konkrečios invazinių rūšių naikinimo priemonės, terminai, plotai ir kt. yra numatomi invazinės rūšies gausos reguliavimo veiksmų planuose, kurių rengimo metodika tvirtinama Lietuvos Respublikos aplinkos ministro įsakymu. Atkreipiame dėmesį, kad invazinių rūšių gausos reguliavimo planus tvirtina skirtingos institucijos, todėl netikslinga įgalioti konkretų subjektą.



3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų pasiūlymai:

	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	
	

	1.
	Kaimo reikalų komitetas
2023-09-27
	
	
	
	
	Atsižvelgiant į tai, kad Kaimo reikalų komitetas priėmė sprendimą siūlyti grąžinti Saugomų teritorijų įstatymo Nr. I-301 pakeitimo įstatymo projektą Nr. XIVP-2868 iniciatoriams  patobulinti, siūlyti grąžinti ir lydimąjį Laukinių augalų ir grybų įstatymo Nr. VIII-1226 4 ir 9 straipsnių pakeitimo įstatymo projektą Nr. XIVP-2872 iniciatoriams tobulinti.
	Nepritarti
	Komitetas pritarė patobulintam pagal gautas pastabas bei pasiūlymus Lietuvos Respublikos saugomų teritorijų įstatymo Nr. I-301 pakeitimo įstatymo projektui Nr. XIVP-2868(2).



7. Komiteto sprendimas ir pasiūlymai:      .
7.1. Sprendimas: Pritarti iniciatorių pateiktam Laukinių augalų ir grybų įstatymo Nr. VIII-1226 4 ir 9 straipsnių pakeitimo įstatymo projektui Nr. XIVP-2872 ir Komiteto išvadai .
7.2. Pasiūlymai: negauta.
8. Balsavimo rezultatai: pritarta bendru sutarimu.
9. Komiteto paskirti pranešėjai: Aistė Gedvilienė.
10. Komiteto narių atskiroji nuomonė: negauta.

PRIDEDAMA. Komiteto siūlomas įstatymo projektas, jo lyginamasis variantas.


Komiteto pirmininkė							(Parašas)						Aistė Gedvilienė



















Biuro vedėja Birutė Pūtienė

